**Tau Vala Tala mo e Fakaataaga Lagomatai ke Totou**

Laulahi he tau tagata na fa fifili ke tufatufa mai ki a mautolu he taha fakatutalaaga fufū e ha lautolu a tau logonaaga ke he mahani eke fakakelea fakamamahi he magaaho ne nonofo atu ke he levekiaga. Ko e fakatutalaaga fufū ko e fono. Falu tagata ne fifili ke tohitohi ni ha lautolu a logonaaga – ne fakahigoa e mena nei ko e fakamauaga tohitohi. Ko e pepa nei ma e tau tagata ne kua fifili ke fakamau hifo ha lautolu a logonaaga, mo e manako ke moua foki e taha lagomatai ke taute pihia. Kaeke ke manako a koe ke he taha lagomatai foki ke totou mo e tohitohi, maeke i a mautolu ke taute e matutakiaga ma haau mo e taha faahi gahua ne lagomatai ke totou mo e tohitohi. Ko e faahi gahua ne lagomatai ke totou mo e tohitohi ne lagomatai ke he tau tagata ne uka ke totou mo e tohitohi. Maeke a lautolu ke lagomatai a koe ke fakamau hifo haau a logonaaga.

Ko e vala fakamua he pepa nei hagaao ke he faahi gahua ne lagomatai ke totou mo e tohitohi. Ko e vala ke uaaki hagaao ke he taliaaga ke fakaaoga e faahi gahua ne lagomatai ke totou mo e tohitohi, kaeke ko e haau a fifiliaga a ia.

**Vala 1 – Hagaao ke he faahi gahua ne lagomatai ke totou mo e tohitohi**

Ko e heigoa ne taute he faahi gahua ne lagomatai ke totou mo e tohitohi?

Kaeke ke fifili e koe ke fakaaoga e faahi gahua ne lagomatai ke totou mo e tohitohi, maeke e tau mena nei ke tutupu:

* Maeke i a mautolu ke tuku age e tau matutakiaga haau ke he faahi gahua ne lagomatai ke totou mo e tohitohi. To talaage e mautolu e kakano ne manako a koe ke fakaaoga e faahi gahua ne lagomatai ke totou mo e tohitohi, mo e ha lagomatai foki ne kua manako a koe ki ai.
* Ko e faahi gahua ne lagomatai ke totou mo e tohitohi ka gahua mo koe ke tatanaki e taha palana. Auloa to fifili ke he aho mo e tau taimi ke feleveia, feleveia ki fe, ko e heigoa e tau lagomatai ka foaki atu ki a koe, ko e magaaho fe ka oti e fakamauaga ke he haau a logonaaga, mo e fakafano fefe e fakamauaga haau ke he Survivor Experiences Service. To iloa foki e lautolu kaeke ke manako a koe ke he taha lagomatai, tuga ke maeke e magafaoa haau ke oatu fakalataha mo koe, moua e lagomatai ke he malolo katoatoa, po ke lagomatai ke he tau puhala o fano.
* To muitua e faahi gahua ne lagomatai ke totou mo e tohitohi ke he haau a palana mo e lagomatai a koe ke fakamau hifo haau a logonaaga.
* Maeke i a koe ke hiki haau a manatu po ke taofi mo e nakai fakaaoga e faahi gahua ne lagomatai ke totou mo e tohitohi he ha magaaho ni kua manako.
* To matutaki atu e faahi gahua ne lagomatai ke totou mo e tohitohi ke he Survivor Experiences Service kaeke:
* Kua nakai lata lahi mo koe ke matutaki e fekau.
* Ka nakai maeke a lautolu ke matutaki mo koe.
* Ke nakai fakalataha atu a koe ke he fonoaga mo lautolu.

Haau a malolo katoatoa

Fakatutala po ke tohitohi hagaao ko e heigoa ne tupu ki a koe ne ati liga mamafa e loto haau. Maeke i a koe ke mitaki e loto ha kua fanogonogo a lautolu ki a koe Maeke i a koe ke logona e matalahi, po ke logona e maagi. Maeke i a koe ke logona e ita, momoko, po ke fai foki e tau logonaaga kehekehe. Manako a mautolu ke iloa mooli kua fahia a koe, mo e logona e koe e haohao mitaki mo e nofo hagahaga mitaki.

Maeke i a koe ke kumikumi ke iloa fakalahi atu hagaao ke ha mautolu a tau lagomatai ke he malolo katoatoa he pepa ‘Wellbeing Support Information and Consent Form’. Kaeke kua nakai fai lagaki a koe he mena nei fakamolemole matutaki mo ole mai ki a mautolu. Ko e tau matutakiaga ne ha ha ki ai he matahiku he laupepa nei.

Ufitia ke he tau mena galo

* To uufitia oti e tau vala tala haau mo e tau mena oti ka talahau e koe.
* To nakai toka he faahi gahua ne lagomatai ke totou mo e tohitohi e haau a tau fakamauaga. To foaki age ke he Survivor Experiences Service.
* To tufatufa he faahi gahua e haau a tau vala tala toka galo kaeke:
* Ke talaage e koe ki a lautolu e taha lekua ne mahomo atu e hagahagakelea ki a koe po ke taha foki. Ka pihia to fakailoa he faahi gahua ke he tau leoleo po ke taha faahi gahua malolo ke he tau manamanatuaga. To tufatufa ni he faahi gahua e tau vala tala ne kua lata.
* Ke fakailoa e koe ko koe taha ne hu atu, po ke palana ke taute e tau mena holifono ne kelea lahi. Ka pihia to fakailoa he faahi gahua ke he tau leoleo. To tufatufa ni he faahi gahua e tau vala tala ni ne kua lata.
* Kaeke ko e poakiaga mai he fale fakafili ke age ki ai e tau vala tala. To tufatufa ni he faahi gahua e tau vala tala ni ne kua lata.
* Ko e magaaho ka mole atu e haau a tau gahua mo e faahi gahua, ko e tau vala tala haau ka tuku ke leveki he tau fale leveki koloa pehe nei he fakatufono. To fai kaupaaga mo e nakai mukamuka ke moua mai.

**Vala 2 – Taliaaga ke fakaaoga e faahi gahua ne lagomatai ke totou mo e tohitohi**

Kaeke ke manako a koe ke fakaaoga he faahi gahua ne lagomatai ke totou mo e tohitohi, manako a mautolu ke iloa e tau vala tala hagaao ki a koe. Maeke i a koe ke talamai e tau vala tala ka fakapuke e laupepa mo e liuaki mai ki a mautolu ka fakahu he meli po ke meli hila mai, telefoni mai, po ke fakafano hila mai e taha vitio po ke taha meli leo ne ha ha ki ai e tau vala tala oti ne manako a mautolu ke iloa. Ko e tau matutakiaga ne ha ha ki ai he matahiku he laupepa nei.

Fakamolemole ti talamai:

* Haau a higoa katoa:
* Haau a aho fanau:
* Haau a nofoaga:
* Ko e ha ne manako a mutolu ke fakaaoga e faahi gahua ne lagomatai ke totou mo e tohitohi:
* Lagomataiaga ke he tau fifiliaga – kaeke kua felau mitaki, fakamolemole ti talamai ki a mautolu ha lagomatai ne moua e koe ati maama ai e koe e tau vala tala nei po ke fifili ke fakaaoga e faahi gahua ne lagomatai ke totou mo e tohitohi:
* Ko e tau lagomatai ne kua manako ki ai – mitaki nakai ke talaage e mautolu ke he faahi gahua ne leveki ke tau malolo katoatoa kaeke ke nakai katoatoa haau a malolo ke he tau alaga po ke ha lagomataiaga foki a koe ne manako ki ai? To lagomatai e mena nei ki a lautolu ke lagomatai atu ki a koe. E/Nakai

Fakamolemole ti talamai ki a mautolu ko e lagomatai faahi gahua ne lagomatai ke totou mo e tohitohi fe ne manako a koe ke fakaaoga. Kaeke ko e fakapuke a koe he laupepa, fakaveliveli haau a fifiliaga:

* Literacy Aotearoa. Ataina ki a taha ni ne fia fakaaoga.
* Howard League Trust. Lagomatai atu a lautolu ki a lautolu i loto he fale puipui.
* Personal Advocacy and Safeguarding Adults Trust. Gahua pauaki a lautolu ke lagomatai ke he tau tagata ne ai malolo mitaki ke he tau fakaakoaga po ke nakai lotomatala.
* Ai fai kelea au.

Kaeke ke maama e koe e tau vala tala he tohi nei, mo e manako ke fakaaoga e taha faahi gahua ne lagomatai ke totou mo e tohitohi, fakamolemole ti talamai ki a mautolu, po ke fakamailoga e puha he laupepa.

Kaeke ke fakapuke a koe he laupepa pauaki, fakamolemole ti tohi hifo haau a fakamooli ki lalo pihia mo e aho ne fakapuke e koe:

* Fakamooli:
* Aho:

**Matutaki fefe mo mautolu**

Maeke i a koe ke matutaki mai ke he telefoni, meli hila, po ke fakahu mai e tohi:

* Telefoni 0800 456 090. I Osetalia ko e numela telefoni ko e 1800 456 032.
* Tohi hila 8328
* Meli hila [contact@survivorexperiences.govt.nz](mailto:contact@survivorexperiences.govt.nz)
* Maeke i a koe ke tohitohi mai ki a mautolu he Survivor Experiences Service | Ratonga Whaeako Mōrehu, PO Box 805, Wellington 6140
* Kaeke ke tuli e teliga (Deaf) haau, uka ke logona, tuli e tau teliga pouli e tau mata, uka ke vagahau po ke nakai mukamuka ke vagahau, maeke i a koe ke fakaaoga e New Zealand Relay Service. [www.nzrelay.co.nz](http://www.nzrelay.co.nz)